《杂曲歌辞。回波乐》
唐代·李景伯

回波尔时酒卮，微臣职在箴规。

侍宴既过三爵，喧哗窃恐非仪。

作者简介：李景伯，李怀远子，邢州柏仁人也。景龙中为给事中，又迁谏议大夫。中宗尝宴侍臣及朝集使，酒酣，令各为《回波辞》。众皆为诌佞之辞，及自要荣位。次至景伯，曰：“回波尔时酒卮，微臣职在箴规。侍宴既过三爵，喧哗窃恐非仪。”中宗不悦，中书令萧至忠称之曰：“此真谏官也。”景云中，累迁右散骑常侍，寻以老疾致仕。开元中卒。子李彭年。